تەمەنی مرۆڤ بە دڵۆپێك خوێن دیاری دەكرێت\nلە پەرەسەندنێكی نوێی زانستیدا زانایان توانیان تەمەنی مرۆڤ، واتە ئەو ماوەیەی كە دەژیت و نیشانەكانی كاتی هاتنی پیری و ئەو هۆكارانەشی كە دەبێتە هۆی كورتبووی تەمەنی لە رێگەی دڵۆپێك خوێنی دیاری بكەن.\nئەو دۆزینەوە دوای وەرگرتنی پێنج هەزار كەس بوو وەك سامپڵ لە تاقیكردنەوەیەك لە ئەمەریكا كە ئەنجامەكان دەریان خست كە وەرگرتنی بەشێك لە پێكهاتەكانی خوێن رەنگە یاریدەر بێت بۆ پێشبینیكردنی ئەو تەمەنەی كە مرۆڤ تیایدا دەژیت.\nتوێژەران هەستان بە هەڵبژاردنی 19 پێوەری زیندەگی لە خوێنی مرۆڤدا لەوانە هیمۆگڵۆبین و ئەنسۆلین كە دەركەوتووە كە ئەوانە زانیاریان هەڵگرتووە و تیشك دەخەنە سەر شەش بواری فرمانی ئەندامەكانی لەش لەوانە هەوكردنەكان و كاری گورچیلەكان و هەرسكردنی شەكر لە خوێندا.\nبەپێی توێژینەوەكە دەركەوت كە تاقیكردنەوەكان توانوویانە ئاشكرای بكەن كە ئاخۆ ئەو كەسە بەر لە تەمەنی كاتی خۆی پیر دەبێت یان نا، هەروەها دەری دەخات كە ئاخۆ ئەگەری تووشبوونی بە نەخۆشییەكی ترسناك هەیە یان نا یان لە تەمەنێكی زوودا دەمرێت.\nسەرچاوە: ئێس ئێن جی\nئه‌م بابه‌ته 1788 جار خوێنراوه‌ته‌وه\nئه‌م جۆره ده‌رمانه ده‌تانكوژێت\nچۆن بە هێلكە چارەسەری ئازاری ئەژنۆ دەكەیت؟\nبەخواردنی شبیت خۆت لەم کێشە تەندروستیانە ڕزگاربکە


بەفر كەرتی گەشتیاری بوژاندەوە - تۆڕی میدیایی خەڵک\nوتەبێژی دەستەی گەشتووگوزاری هەرێم ئاماژە بەوە دەدات گۆڕانكارییەكانی كەشوهەوا بەتایبەت بەفربارین جوڵەی بە كەرتی گەشتیاری هەرێم داوە.\nنادر ڕۆستی وتەبێژی دەستەی گەشتوگوزاری هەرێم بە (خەڵك)ی ڕاگەیاند، گۆڕانكاری كەشوهەوا بەتایبەتی بارینی بەفر جوڵەیەكی باشی داوەتە كەرتی گەشتیاری و گەشتیارێكی زۆر هاتوونەتە هەرێم.\nوتیشی: بەتایبەت لە ناوچە شاخاوییەكان ژمارەیەكی زۆری گەشتیار ڕووی تێدەكەن و تەنانەت هاوڵاتیانی خۆشمان بەهەمان شێوە ڕوویان لە ناوچە شاخاوییەكان كردووە بەتایبەت بۆ بینینی دیمەنە نوێیەكان كە بەفرە.\nسەبارەت بە ئاماری هاتنی گەشتیارانی هەرێم لە رۆژانی بەفردا نادر ڕۆستی وتی: گەشتیارێكی زۆر هاتونەتە هەرێم، بەڵام ژمارەمان لەلا نییە كە بزانین گەشتیاران ڕێژەیان چەند بووە.\nوتیشی: گۆڕانكاری بەسەر نرخدا نەهاتووە لە ناوچە گەشتیارییەكانی هەرێم بە شێوەیەكی گشتی، بەڵكو بەپێی شوێنە گەشتیارییەكان نرخ دەگۆڕێـت.


نەبەز گۆران: بەرخودانی كوردانی رۆژهەڵات. - WTARIKURD\nبێگومان ئەو سیستەمە ئاخوندییە دینییە، یەكێكە لە توندوتیژترین دەسەڵاتەكانی ناوچەكە و لە هەرشوێنێك بۆی بلوێ توندوتیژی بەرامبەر بە نەیاری سیستەمەكە بەكاردەهێنێت. كۆی دامەزراوەكانی ناو سیستەمەكە سەرپشككراون بۆ كۆتایی هێنان بە نارەزایەتییەكان و دەسەڵاتی تەواو دراوە بە هێزە ئەمنییەكان و _ سوپاسی پازداران و بەسیج _ و بە شەكانی دیكە، تا لە پێناو پاراستنی سیستەمەكەدا هەر شتێكیان پێدەكرێت بەرامبەر بە نارەزایەتییەكان ئەنجامی بدەن.\nجیهانی دەرەوە تەماشا دەكات، هیچ پەرچەكردارێك لەئارادانییە، زلهێزەكان هێشتا بۆ پشتگیركردنی دەنگی كۆمەڵگەی _ئ ێران_ ی هەڵوێستێكی روونیان پیشان نەداوە، سیستەمە ئاخوندییەكەش بە هەموو هێزی خۆیەوە بەرگری لە مانەوەی خۆیدەكات و دەیەوێت كۆتایی بە نارەزایەتییەكان بهێنێت. ئەم وێستگەیە بۆ سیستەمەكە زۆر گرنگە، گەر لەم قۆناغەدا بتوانێت جارێكی دیكە خۆی بسەپێنێتەوە بەسەر كۆمەڵگەدا، ئەشێت نارەزایەتییەكان كەمێك دوابكەون، یان بۆ ماوەیەك خامۆشی روودابت، ئەگەرچی كۆتایی بە نارەزایەتی نایەت و لە شوێنێكی دیكەوە دەست پێدەكات، چونكە كۆمەڵگەی ژێر دەسەڵاتی سیستەمەكە گەیشتوەتە شوێنێك تەنها بە گۆڕینی دەسەڵاتەكە ئاسۆیەكی جیاواز بۆ ژیان دەبینێت.\n” ئەمەی روودەدات پارچەكانی بۆمبەكەی شەقامن، رۆژێك دێت بۆمبەكە بە تەواوەتی بتەقێتەوە.”


پەیەدە: دەستگیركردنی هەڤاڵانمان لە هەولێر خزمەتكردنە بە دوژمن\nپارتی یەكێتیی دیموكرات(پەیەدە)، بەتوندی ئیدانەی دەستگیركردنی نوێنەرانی پارتەكەیان و نوێنەری خۆبەڕێوەبەریی رۆژئاوا دەكات كە بەرەبەیانی ئەمڕۆ پێنجشەممە، لەلایەن هێزە ئەمنییەكانەوە لە هەولێر دەستگیركران. دەشڵێت: ئەو كردەوانە دەچنە خزمەتی دوژمن.\nئاوێنە: پەیەدە لە بەیاننامەیەكدا رایگەیاند، لە پێشهاتێكی مەترسیداردا، نوێنەری پەیوەندییەكانی ئێمە لە هەولێر، مستەفا عوسمان خەلیل و ئەندامێكی لیژنەی پەیوەندییەكانمان لەو شارە، مستەفا عەزیز و هەروەها نوێنەری خۆبەڕێوەبەریی رۆژئاوا، جیهان حەسەن لە سەعات 3ی بەرەبەیانی ئەمڕۆ لەكاتێكدا بەرەو فڕۆكەخانەی هەولێر رۆیشتون بەمەبەستی پێشوازێكردن لە چەند میوانێك، لەلایەن هێزەكانی سەربە پارتی دیموكراتی كوردستانەوە دەستگیركراون.\nجەختیشی كردۆتەوە كە لێكەوتەوكانی ئەم جۆرە كردەوانە لە ئەستۆی دەسەڵاتدارانی هەرێمی كوردستانەو ئەو جۆرە كردەوانەش دەچنە خزمەت ئەو دوژمنانەی كە هەوڵی چاندنی تۆوی دوبەرەكی و لێكنزیكبونەوەی لایەنە كوردییەكان دەدەن.\nهەروەها لە بەشێكی دیكەی بەیاننامەكەیدا، پەیەدە ئیدانەی توندی ئەو كردەوانەی كردوەو داوای كردوە بەپەلە رابگیرێن.\nوتوشیەتی، ئیدانەی هەر جوڵەیەك دەكەین لە هەر لایەنێكەوە بێت بۆ پێشێلكردنی مافی بەرەنگاربونەوەو تێكۆشان دژبە تاوانەكانی سوپای توركیا كە بەشێوەیەكی سیستماتیك بەردەوامن.


چۆن ڕێژەی باران بارین دەپێوین؟\nزانیاری هه‌مه‌ڕه‌نگی زانسته‌كانی زه‌وی\nله‌لایه‌ن: محەمەد ڕزگار - به‌روار: 2021-03-01-13:36:00 - کۆدی بابەت: 2797\nئاشکراکردنی بنی زەریا\nبەرگی گازی زەوی\nبەشەکانی بەرگە هەوای زەوی\nجووڵەی ساڵانەی زەوی\nئەو ئامێرەی لە پێوانەی ڕێژەی باران باریندا بەکار دەهێنرێت پێی دەوترێت (باران پێو). لە هەموو وڵاتاندا فەرمانگەکانی کەش ناسی باران پێو بەکاردێنن بۆ زانینی ڕێژەی باران بارین لە ناوچە جیاجیاکاندا، ڕێژەی باران بارینیش بە ئینج یان میللی مەتر دەپێورێت. ئەمڕۆ چەندین جۆر باران پێو بەکار دەهێنرێت، پێوەری ئاسایی بارانیش لە شووشەیەکی پلە پلە پێک دێت کە لە ناو لوولەکێکی ئاسندا دادەنرێت.\nکونی شوشەکەی سەرەوە بە ڕەحەتییەکەوە پەیوەست دەکرێت، سەری ڕەحەتییەکە دە ئەوەندەی سەری تیرەی شوشەکە گەورەتر و ئەم ئامێرە ئاساییە لە شوێنێکی سەر وآڵادا، دادەنرێت دوور لە دار و بینا و ...هتد.\nباران لە ڕەحەتییەکەوە دەچێتە ناو شووشەکەوە و کارمەندانی کەش ناسیش هەر ٢٤ کاتژمێر جارێک ئەو ئاوەی لە ناو شوشەکەدا کۆبووەتەوە دەیپێون.\nئەگەر شووشەی پلە پلە (مدرجة) دەست نەکەوت. ئەوا دارێک بەکار دەهێنرێت بۆ پێوانەی ئەو ڕێژەی بارانەی باریوە. فەرمانگەی کەش ناسی باران بارین لە ناوچە جیاجیاکاندا کۆدەکاتەوە بە درێژایی ساڵ و ئینجا حیسابی ڕێژە یان ڕێژە مامناوەندییەکەی دەکات. ئەمڕۆ بۆ تۆمار کردنی ڕێژەی باران بارین ئامێی ئۆتۆماتیکی دروست کراوە.\nهەر شوێنێک ڕێژەی باران بارینی لە (٢٥٤) میللیمەتر (١٠ ئینچ) کەمتر بێت لە ساڵێکدا پێی دەوترێت بیابان. ئەگەر باران بارین لە نێوان ٢٥٤ بۆ ٥٠٨ میللیمەتردا بوو (١٠-٢٠) ئینچ لە ساڵدا ئەوا دەبێتە هۆی شین بوونی زەوی. بەڵام بۆ مەبەستی کشتوکاڵی دەبێت ساڵانە لە ٥٠٨ میللیمەتر (٢٠ئینچ) زیاتر باران ببارێت.\nبانكی زانیاری /و: مستەفا سەعید عەلی\nبابه‌ته په‌یوه‌ندیداره‌كان به : چۆن ڕێژەی باران بارین دەپێوین؟\nشاخەکانی ژێر دەریا\nدەرکەوتنی کیشوەرەکان و ونبوونیان\nدەریا چۆن دروست بوو\nگرنگی هێڵەکانی درێژی و بازنەکانی پانی\nبابه‌تی دیكه له‌سه‌ر زانیاری هه‌مه‌ڕه‌نگی زانسته‌كانی زه‌وی\nگرفتەکانی دەرامەتی ئاو\nجۆرەکانی خاک و دابەش بوونی جوگرافی پلەی گەرمی لە جیهاندا\nدابەشبونی تیشکی خۆر\nتیشکی خۆر و ڕووی زەوی\nهۆکارەکانی دروست بوونی خاك\nجۆرەکانی بای سەر زەوی\nئەو هۆکارانەی کە کاریگەری هەیە لەسەر ئاوی ژێر زەوی\nسەربڕین - کوشتن لە ئیسلامدا\nواتای گوڵی سەوسەن لە خەودا\nشایەتی لە ئیسلامدا\nتەفسیری سورەتی الحج\nخواردەمەنی حەڵاڵ و حەڕام لە ئیسلامدا\nقوربانی - أضحیة لە ئیسلامدا\nسوێندخواردن لە ئیسلامدا\nگوڵی لالە لە خەودا واتای چیە


ماڵپەری فیردەوس | ئەو میراتگرانەی ھەموو زانایان لەسەری یەک دەنگن کامەن ؟\nسەردێری پرسیار: ئەو میراتگرانەی ھەموو زانایان لەسەری یەک دەنگن کامەن ؟\nبەرواری دانان :2019-06-28 کۆدی پرسیار:1269\nپرسیار : ئەو میراتگرانەی ھەموو زانایان لەسەری یەک دەنگن کامەن ؟\nوەڵام : زانایان دەڵێن پازدە میراتگری پیاو ھەن ھەموو زانایان یەک دەنگن لەسەری کە ئەمانەن :\n(١) کوڕ . (٢) کوڕی کوڕ بەرەو خوارەوە . (٣) باوک . (٤) باپیر لە باوکەوە بەرەو سەرەوە . (٥) برای ڕاستەقینە . (٦) برا لە باوک . (٧) برا لە دایک . (٨) کوڕی برای ڕاستەقینە بەرەو خوارەوە . (٩) کوڕی برا لە باوک بەرەو خوارەوە . (١٠) مامی ڕاستەقینە بەرەو سەرەوە . (١١) مام لە باوک بەرەو سەرەوە . (١٢) کوڕی مامی ڕاستەقینە بەرەو خوارەوە . (١٣) کوڕی مام لە باوک بەرەو خوارەوە . (١٤) ھاوسەری ئافرەت . (١٥) ئەو پیاوەی بەندەیەک ڕزگار دەکات دەبێتە میراتگری بەندەکە ئەگەر میراتگری نەبوون .\nزانایان دەڵێن دە میراتگری ئافرەت ھەن ھەموو زانایان یەک دەنگن لەسەری کە ئەمانەن :\n(١) کچ . (٢) کچی کوڕ بەرەو خوارەوە . (٣) دایک . (٤) داپیر لە دایکەوە . (٥) داپیر لە باوکەوە . (٦) خوشکی ڕاستەقینە . (٧) خوشک لە باوک . (٨) خوشک لە دایک . (٩) ژنی پیاو . (١٠) ئەو ئافرەتەی بەندەیەک ڕزگار دەکات دەبێتە میراتگری بەندەکە ئەگەر میراتگری نەبوون .


ئایا دروستە لەکاتی خەوتندا پێیەکانت ڕووەو قیبله بێت ؟: ماڵپەڕی وەڵامەکان\nئادابەکانئایا دروستە لەکاتی خەوتندا پێیەکانت ڕووەو قیبله بێت ؟\nئایا دروستە لەکاتی خەوتندا پێیەکانت ڕووەو قیبله بێت ؟\nزۆر ئاساییه ئەگەر مرۆڤ بخەوێت و پێیەکانی ڕووەو قیبله ڕاکێشابێت و هیچی لەسەر نیە ، بەڵکو زانایان دەفەرموون : ئەگەر نەخۆش نەیتوانی بەپێوە نوێژ ئەنجام بدات و تواناشی نەبوو بەدانیشتنەوە ئەنجامی بدات ، ئەوکات بەسەر لاتەنیشتەوە پاڵ دەکەوێت ڕووەو قیبلە و نوێژ دەکات ، بەڵام ئەگەر بەو جۆرەش نەیتوانی ئەوا بەپاڵکەوتنەوە لەسەر پشت و پێیەکانی ڕووەو قیبله ڕادەکێشێت و بەو شێوازە نوێژەکانی ئەنجام دەدات.\nسەرچاوە : فتاوی ابن عثيمين : ( ۲ / ۹۷٦ ).\nئادابی چوون بۆ مزگەوت ئادابەکانی زیکر و یادی خوا ئایا دروستە مرۆڤ چەند کاتژمێر بخەوێت لە شەو و ڕۆژێکدا؟ ئەو خزمانە کێن کە پێویستە سەردانیان بکرێت؟ ئایە خزمانی باوک دەگرێتەوە یان هی دایک یان خێزان؟ ئادابەکانی پژمین و باوێشکدان\nسەردان: ١,٣٨٦ بەش: ئادابەکان\nپرسیاری دواترئايا سیستەمی دیموكراسی بەشێوەیەكی گشتی هاوتایە لەگەڵ دینی ئیسلامدا؟پرسیاری پێشترکردنەوەى دوکان لە شەوانى ڕەمەزان دروستە؟


هەمیشە وتوومە کە سەیری سیاسەتی ئەمڕۆی کورد ئەکەیت، هێندەی دیکە مێژووی میرنشینەکانت لە بەرچاو ئەکەوێت و کاتێ مێژووی ئەوانیش ئەخوێنیتەوە کە درێژبۆتەوە بۆ ئەمڕۆی سیاسەتی کوردی، لە بوونی خۆت تەریق ئەبیتەوە.\nگەر بۆ جارێکیش چاویلکەی سیاسەت دابنێین و بە چاویلکەی لۆژیک لە هاوکارییەکانی دوژمنان بۆ حزبی کوردی بڕوانین. بۆ ئەوەی بزانین کامە هاوکاری مایەی شەرمە و کامەش مایەی شانازییە؟ لە گەڵ ئەوەشدا کە چاوەڕوان ناکرێت حزب و دەسەڵاتی کوردپەروەر بە هیوای ئەوە بێت پێویستی بە هاوکاری دوژمن بێت، بەڵام هەمیشە هەندێک هاوکاری هەیە مایەی شەرمە نیە و هەشە هەمیشە قێزەونە و مایەی سەرشۆڕییە. ئەدی با بزانین بۆچی دەسەڵات و حزبی کوردی شەرم و شانازی لێ تێکەڵ بووە؟\nدیمەنی دوو هاوکاری سەربازی دوو دوژمنی کورد بۆ حزبێکی کوردی لە نێوان شەرم و شانازیدا:-\nدیمەنی یەکەم:- شەرم لە هاوکاری ئێران بۆ ئەکەی، گەر لە رزگارکردنی هەولێر لە کەوتن و ئازادکردنی مەخموور بەشدار بووبێ؟ هاوکارییەک دژ بە دوژمنێکی عەرەبی، ئیسلامی توندڕەو و دڕەندەی وەکو داعش کە بینیمان لە کەوتنی شەنگال چی کرد. گەر چارەنووسی هەوڵێریش وابووبا ئەوا بە دڵنیاییەوە کەمتری لە ئێزیدیان بە هەولێریان نەدەکرد! لە کاتێکدا کە داعش گەشتبووە دامێنی هەولێر، تەنها هەژار و بێ پێیەکانی تێدا مابووەوە و پێدار و پایەدارەکانی حزب و خواپێداوان شاریان چۆڵ کردبوو بۆ داعش. وە لە بەر ئەوەی کە داعش لە یەک کاتدا دوژمنی کورد و ئەمریکا و عێراق و ئێرانیش بوو جگە لە تورکیا نەبێت. ئەمە وای کردبوو کە هەر لە سەرەتای دامەزراندنێوە ئەمریکا و ئێرانی ناحەز بە یەکتریشی لە یەک بەرە کۆکردبووەوە. هەرچەندە ئەم هاوسەرگیریێەیان لە هاوسەرگیرییەکی کورتی بەرژەوەندیخوازی وەک ئەوەی سیغە ئەچوو. بۆیە بە تەنها تا نەمانی داعش و کوشتنی ئاغای سولیمانی شان بە شانی یەک شەڕی داعشیان کرد و بەردەوام بوو. وە کەسیشیان لەو ماوەیەدا شەرمیان لە هاوکاری ئەوی دی نەدەکرد. ئەو دەم هاوپەیمانی نێودەوڵەتی لە ژوورێکدا لە گەڵ سەربازی عێراقی پلانی دادەڕشت و ئێرانیش لە ژوورەکەی ئەودیو لە گەڵ حەشدی شەعبی دادەنیشت. هەردوو هاوکاربوون دژ بە داعش. نە کەس ئەمەی بە نەنگی ئەزانی و هەر خۆشیان چاویان لە ئاستی یەکدی دادەخست. ئیدی لۆژیکی دوژمنی هاوەبەش بۆ ساڵانێک کۆی کردبوونەوە. ئەدی بۆچی ئێستا بە کورتە فیلمێکی چەند خولەکی وا سەغڵەت بووی، لە کاتێکدا فیلمی ساڵانێک لە هاوکاری سیخوڕی و سەربازی دوژمنێکی دیکە دژ بە بەشێک لە خۆت دەبێتە مایەی شانازی و سەردێڕی هەواڵ لە کەناڵەکانت؟\nنەمانی داعش چەند سوودی بۆ ئێران بووبێ، دە هێندە سوودی بۆ کورد بووە، بەڵام هەمیشە زیانی گەورە بەر تورکیای هاوپەیمانت کەوتووە. لەم گۆڕەپانی بەرژەوەنییە هاوبەشانەدا تاکە لایەن تورک بوو کە تەنها و تەریک مابوویەوە. ئیتر چ نەنگییەک لەوەدایە گەر ئاغای سولیمانی هاتبێتە هەولێر لە سەر داوای خۆت بۆ هاوکاری؟ بەڵام کاتێک ئەم فیلمە حیکایەتی تانە و تەشەر و شەڕی ڕاگەیاندنت بەرانبەر ئەوانی دیکە پووچەڵ ئەکاتەوە! ئەوا ئەو شوێنەت ئەیێشێنێت کە ساڵانێکە بانگەشە و شەڕی جاش سیغە وجاش شیعە و جاش ئێرانت بەوانی دیکە پێ ئەفرۆشت لە شەقامی گەوجاندندا. بۆیە دەڵێم گەر شەرمێک هەبێت لە هاوکاری دوژمنان لەم دۆخەی شەڕی دژ بە داعش نیە، بەڵکو...\nنە پەکەکە تیرۆریستە و نە کوردی قارەمانی ڕۆژئاواش. نە پەکەکە بووە بە هۆی نائارامی شاری هەولێر و نە پیلانی خستنیشی گێڕاوە. نە یەپەگەشە هاتۆتە سەر شەنگال و کچانی سەبی کردووە و پیاوانی ئێزیدیشی بە دارا بە ناهەق هەڵواسیوە. کەچی هاوکاری تورکیا دژ بە هێزێکی کوردی وەک پەکەکە و بوون بەمەقاشی میت و جەندرمە و هاوکاری تورکیا لە پیلانگێڕیی دژ بە کوردانی ڕۆژئاوا دەبنە شانازی لە لات! کردنەوەی دەیان بنکەی سەربازی و سیخوڕی بۆ جەندرمە و میت، دژ بە هێزگەلێک کە ئێزیدییە بەجێماوەکانیان رزگارکرد لە مەرگ و دەست درێژی دەبنە سەروەری بۆت!! دژ بە هێزگەلێک کە لە مەخموور و لە کەرکووکدا شەڕی داعشیان شان بە شانی پێشمەرگە کرد و خۆت دەستت گووشین، شەرم ناتگرێت!! ئا ئەمانەت نەک لێ بووە بە شانازی، بگرە بەئاشکرا دانیشتنتان لە گەڵ سەرانی سەربازی و سیخوڕی تورک دەبن بە سەر دێڕی هەوڵەکان و سنگ دەرپەڕاندن.\nئەوەی ئەشێ لە کۆتاییشدا بیڵێم پەتی درۆ و بانگەشەی حزب و دەسەڵاتی کوردییە کە هێندە کورتە بە دەردی رزگاربوونیان لە چەواشەکاری ناخوات، بەڵکو تەنها بەشی خۆهەڵواسینی سیاسی و کۆمەڵاتییانی پێوە ماوە.\nلە ڕوسیاوە بۆ ماڵی مامە شێخ.. لە (جۆرج)ەوە بۆ (سیفاللە)\nبیانووی گومرک دۆشاوە\nکوێستان خوسرەوی بەبڵاوکردنەوەی چەند وێنەیەکی سەرنجڕاکێش هەوادارانی سەرسام دەکات\nچەند وێنەو ڤیدیۆیەکی رەیهانە بڵاودەکرێتەوە\nڤیدیۆیەک و چەند وێنەیەکی نەبینراوی هەیفا وەهبی بڵاودەکرێتەوە


دادگایه‌كی بێلگراد چوارشه‌ممه (4 نیسان) سزای زیندانیی سه‌پاند به‌سه‌ر حه‌وت كه‌سدا به تاوانی چوونه‌نێو ریزه‌كانی گرووپه توندڕه‌وه‌كان و په‌یداكردنی چه‌كداران بۆ شه‌ڕ له سوریا، ئاژانسی فرانس پرێس رایگه‌یاند.\nتاوانباره‌كان "تۆمه‌تباركران به ئه‌نجامدانی كردوه‌ی تیرۆیستی و یارمه‌تیدانی دارایی تیرۆریزم و په‌یداكردن و راهێنانكردن به چه‌كداران" بۆ ئه‌وه‌ی بڕۆن بۆ سوریا، دادگایه‌كی تایبه‌ت به تاوانی رێكخراو له به‌یاننامه‌یه‌كدا رایگه‌یاند.\nئه‌وان تاوانباركراون به یارمه‌تیدانی دارایی له ناوچه‌كانی باڵكان و خۆرئاوای ئه‌وروپا و په‌یداكردن و راهێنانی ژماره‌یه‌ك هاوڵاتی سربی بۆ گروپه‌كانی "ده‌وڵه‌تی ئیسلامی" (داعش) و به‌ره‌ی نوسره‌ی پێشوو له سوریا.\nچوار له تاوانباران تاوانه‌كه‌یان ره‌تكرده‌وه. سێ كه‌سه‌كه‌ی تر به‌غیابی دادگاییكران و حوكمدران. گومانده‌كرێت له سوریا كوژرابن.\nماوه‌ی سزای ئه‌و پیاوانه‌ی سزای زیندانییان بۆ ده‌رچووه له نێوان حه‌وت بۆ یانزه ساڵدایه.\nپارێزه‌رانی تاوانباره‌كان رایانگه‌یاند كه تانه له بڕیاره‌كه ده‌ده‌ن.\nمه‌زه‌نه‌ده‌كرێت نزیكه‌ی 1,000 كه‌س له خۆرئاوای باڵكان چووبن بۆ شه‌ڕ له سوریا و عێراق له 2012ه‌وه. به‌ڵام داتا فه‌رمییه‌كان ئه‌وه ده‌رده‌خه‌ن كه رۆیشتنه‌كان له 2016دا به شێوه‌یه‌كی به‌رچاو نزمه‌بوونه‌وه‌ی به‌خۆوه‌بینیوه، ئه‌مه‌ش له دوای هێرشه‌كانی حكومه‌ت دێت بۆسه‌ر تووندڕه‌وه گومانلێكراوه‌كان.


ئاژانسی ده نگو باسی کوردستان: میتی تورکیا و ئاسایشی پارتی پیکەوە لیکۆلنیەوە لە گەل ئەو شەرفانانی وا خەلکی وەلاتانی دەرەوەن و هاتوون بوو ریزەکانی یەپەگە دژ بە داعش شەریان کردوەکە لە کاتی گرانەودا لە لایەن ئاسایشی پارتیەوە دەست بە سەر دەکرێن لە هەریمی کوردستان.\nمیتی تورکیا و ئاسایشی پارتی پیکەوە لیکۆلنیەوە لە گەل ئەو شەرفانانی وا خەلکی وەلاتانی دەرەوەن و هاتوون بوو ریزەکانی یەپەگە دژ بە داعش شەریان کردوەکە لە کاتی گرانەودا لە لایەن ئاسایشی پارتیەوە دەست بە سەر دەکرێن لە هەریمی کوردستان.\nسەرچاوەێکی ئاگادار شەرڤانە بیگانەکان کە دژ بە داعش هاتوونە بوو ریزەکانی یەپەگە رایانگەیاندوە کە کاتێک بە تەمابوون بەگرینەوە بوو وەلاتەکی خۆیان لە لایەن ئاسایشی پارتی بارزانیەوە دەست بە سەر کراوەن و پاراستنی پارتی شانبەشانی میتی تورکیا لێکۆلینەوی لە گەلدا کردوەن.\nپرسیارەکان کە میتی تورکیا ئاسایشی پارتی پیکەوە لە شەرفانە بیگانەکان کراوە یەپەگە پێلانی چییە بوو کوردستان؟ یەپەگە خەریکی چییە لە گەل کام دەولەتدا یەپەگە پێوندی هەییە؟\nجوری چەکەکانی یەپەگە چێن و لە لایەن کام دەولەتەوە یەپەگە چەکی بوو دەێت؟\nیەکیک لە شەرفانە بیگانەکان پرسیار دەکات مەگر ئێووە کورد نین بوو ژئیمە دەست بە سەر دەکی و میتی تورکیا بانگهیشت دەکەێت بوو لیکۆلنیەوە لە گەلماندا؟\nئاسایشی پارتی وەلام دەداتەوە دەلێت یەپەگە دۆژمنی ئیمەوە تورکیایە.\nله لایه‌ن ئاژانسی ده نگو باسی کوردستان ajansknews kl. ۴/۱۴/۱۳۹۶ ۰۹:۰۲:۰۰ بعدازظهر


بیرەوەرییەکانی بیرمەند و نووسەری نێودار پرۆفیسۆر د. جەمال نەبەز - اخبار العراق\nاخبار العراق » كوردى » بیرەوەرییەکانی بیرمەند و نووسەری نێودار پرۆفیسۆر د. جەمال نەبەز\nبیرەوەرییەکانی بیرمەند و نووسەری نێودار پرۆفیسۆر د. جەمال نەبەز\nئەمانە بەشێکن لە نووسراوێکی ئاکۆ محەممەد، بەڕێوەبەری گشتی تۆڕی میدیایی رووداو بۆ کۆچی دوایی پرۆفیسۆر د. جەمال نەبەز کە رۆژی 8-12-2018 لە تەمەنی 85 ساڵیدا ، بەهۆی نەخۆشی لە نەخۆشخانەیەكی بەرلینی پایتەختی ئەڵمانیا كۆچی دواییكرد.\nپرۆفیسۆر د. جەمال نەبەز یەکێک بوو لەو کەسانەی کە دەستێکی باڵای هەبووە لە زمان و ئەدەبی کوردی و بیرمەندێكی نەتەوەیی بوو. لە ساڵانی رابردوو چەند وتارێكی لە هەفتەنامەی (رووداو) دا بڵاوبووەتەوە. هەروەها بە (ستایلنامەی رووداو) دا چووتەوە ، لەڕووی رێنووس و رێزمانییەوە.\nسێ پاشكۆی تایبەت بە سێ بیرەوەری گرنگی لە رۆژنامەی (رووداو)دا لە 19-11-2009 و 29-3-2010 و 7-6-2010 بڵاوبوونەتەوە ، كە تێیدا زۆر رووداو رووندەكاتەوە لە مێژووی هاوچەرخی كورددا.\nکلیک بکە لەسەر ئەو لینکانەی خوارەوە بۆ خوێندنەوەی سێ بیرەوەری گرنگی پرۆفیسۆر د. جەمال نەبەز، لە پاشکۆی هەفتەنامەی رووداو\n-بەشی کوردی زانستگەی بەغدا لە 1959 چۆن دامەزرا؟\n-پرۆگرامی کوردیی رادیۆی قاهیرە لە هاوینی 1957دا چۆن دامەزرا؟\n-چەند دەمژمێرێک لەگەڵ ئیمامی کۆچکردووی شیعەکانی جیهان ئایەتوڵڵاهولعوزما سەید موحسینی حەکیم لە پایزی 1959 دا لە نەجەف


باراك ئۆباما بوو به یه‌كه‌م سه‌رۆكی ڕه‌ش پـێسـتی ئه‌مریكا\nی مانگی یازده ٠٥, ٢٠٠٨\nباراك ئۆباما بوو به یه‌كه‌م ئه‌مریكایی ئه‌فریكایی كه به سه‌رۆكی وڵاته یه‌كگرتووه‌كانی ئه‌مریكا هه‌ڵـبـبژێردرێت.\nسیناتۆری دیموكرات توانی له ڕێـگه‌ی به‌ده‌سـتهێنانی زیاتر له 270 خاڵی پـێویست بۆ گه‌یشـتن به كۆشـكی سـپی مێژوویه‌ك بۆ خۆی و وڵاته‌كه‌ی تۆمار بكات. به‌پـێی دوایـین ئامار باراك ئۆباما 338 خاڵی بردۆته‌وه له كاتێـكدا سیناتۆر كۆماری جۆن مه‌ككه‌ینی ڕكه‌به‌ری ته‌نها 155 خاڵی به‌ده‌سـتهێناوه.\nپاش ئه‌وه‌ی هه‌واڵه‌كه له ده‌زگاكانی ڕاگه‌یاندنه‌وه بڵاوكرایه‌وه به سه‌دان هه‌زار له لایه‌نگرانی به چاوی پـڕ له فرمێسـكی خۆشیـیه‌وه ڕژانه سه‌رشه‌قامه‌كانی ئه‌مریكا.\nسه‌رۆكی هه‌ڵـبژێردراویش له شـاره‌كه‌ی خۆی شـیكاكۆ له سـتانی ئیلینۆی له‌سه‌ر سه‌كۆیه‌ك قسه‌ی بۆ ئه‌مریكایـی‌یه‌كان كرد و گوتی له‌م سـاته‌وه ئه‌مریكا ڕوو له گۆڕان ده‌كات. گوتیشی هه‌ڵـبژاردنه‌كه ده‌یسه‌لمێنێت" كه‌وا ئه‌مریكا ئه‌و شـوێنه‌یه كه هه‌موو شـتێـك ڕه‌نگه تیایدا بـبێت."\nبه‌ڕێز ئۆباما داوای له خه‌ڵـكی وڵاته‌كه‌ی كرد یه‌كگرتوو بن و هۆشـیاری دا به‌وه‌ی وڵاته‌كه ڕووبه‌ڕووی بابه‌تی سه‌خت و گران بۆته‌وه. وه‌لێ گوتیشی ئه‌و گه‌شبینه به‌وه ئاسـۆیه‌كی نوێ له به‌رده‌می ئه‌مریكایی‌یه‌كاندایه.\nپـێشـتر سیناتۆر جۆن مه‌ككه‌ین له سـتانه‌كه‌ی خۆی ئه‌ریزۆنا دانی به شـكسـتهێنانی خۆی له هه‌ڵـبژاردنه‌كاندا نا و به لایه‌نگرانی خۆی گوت سیناتۆر ئۆباما شتێـكی مه‌زنی بۆ خۆی و وڵاته‌كه‌ی كرد. گوتیشی ئه‌و ته‌له‌فونی بۆ به‌ڕێز ئۆباما كردووه و پـیرۆزبایی لێـكردووه، وه به‌ڵێنی دا له سـاته سه‌خته‌كاندا پـشـتگیری له سه‌رۆكی نوێ بكات.\nده‌قی هه‌واڵه‌كه 243KB


مارچێلین بێرتراند - ویکیپیدیا، ئینسایکڵۆپیدیای ئازاد\nخانمەکتەر و بەرھەمھێنەری ئەمریکی\nمارسیا لین 'مارچێلێن' بێرتراند (لەدایکبووی ٩ی ئایاری ١٩٥٠ – مردووی ٢٧ی کانوونی دووەمی ٢٠٠٧) خانمەکتەر و خێرخوازی ئەمریکی بوو. ھاوسەری پێشووی ئەکتەر جۆن ڤۆیت، و دایکی ئەکتەران ئەنجلینا جۆولی و جەیمس ھەیڤن بوو.\nبێرتراند لە ٢٠٠١\nمارسیا لین بێرتراند\n(١٩٥٠-0٥-0٩) ٩ی ئایاری ١٩٥٠\nبلو ئایلەند، ئیڵینۆی، ئەمریکا\n٢ی کانوونی دووەمی ٢٠٠٧(٢٠٠٧-٠١-٠٢) (٥٦ ساڵ ژیاوە)\nلۆس ئەنجلس، کالیفۆرنیا، ئەمریکا\nجۆن ڤۆیت (ھاوسەرگیری ١٩٧١–جیابوونەوە ١٩٨٠)\nبیڵ دەی (١٩٧٨–١٩٨٠، ١٩٨٢–١٩٨٩)\nجۆن ترودێڵ (؟ – ٢٠٠٧)\nبێرتراند یەکێک بوو لە دروستکەرانی دەزگای ئۆڵ ترایبس، کە بۆ سوودگەیاندنی ژینگەیی و کلتووری بوو بە ئەمریکییە ڕەچەڵەکەکان، ھەروەھا دروستکەری ڕێکخراوی Give Love Give Life بوو، کە بۆ ھۆشیارکردنەوەی شێرپەنجەکانی ئافرەتان بوو. خۆی بەھۆی شێرپەنجەی ھێلکەدانەوە لە تەمەنی ٥٦ ساڵیدا کۆچی دوایی کرد.\n٢ پیشەی فیلمسازی\n٣ کاری مرۆڤایەتی\nلە بلو ئایلەند، ئیڵینۆی لە نەخۆشخانەی سانت فرانسس لەدایکبووە، و لە شارۆچکەی ڕیڤەردەیڵ گەورەبووە. دایکی ناوی لۆیس جون (née گۆوێنس؛ ١٩٢٨–١٩٧٣) بووە و باوکی ڕۆڵاند ف. بێرتراند (١٩٢٣–١٩٧٥) بووە. خوشکێکی بچووکی ھەبووە بە ناوی دێبی (١٩٥٢–٢٠١٣)، لەگەڵ برایەک بە ناوی ڕاڵێی. لە ١٩٦٥، خێزانی بێرتراندە ناوچەی شیکاگۆوە گواستیانەوە بۆ بێڤەرلی ھیڵس لە کالیفۆڕنیا، و لە قوتابخانەی ئامادەیی بێڤەرلی ھیڵس خوێندی.\nباوکی بێرتراند لە ڕەچەڵەکی فەڕەنسی-کەنەدی بوو، و دایکی خەڵکی ھۆڵەندا و ئەڵمانیا بوو، و لەگەڵ خەڵکانی دیکەدا لە ناوەڕاستی سەدەی ١٩دا کۆچیان کردبوو بۆ ئەمریکا. بێرتراند خۆی وتوویەتی لە لە ڕچەڵەکی ئیرۆکوۆسییە لە ڕێی باوکییەوە، لەکاتێکدا تاکە خزمی لە ھەمان ڕەچەڵەک ژنێکی ھورۆنییە کە لە ١٦٤٩ لە کوێبێک لەدایکبووە. بەپێی قسەکانی کچەکەی، بێرتراند زۆر جار بە ھەڵە بە خانمەکتەرێکی فەڕەنسی دادەنرا بەھۆی ناوەکەیەوە؛ ئەو وتی، «دایکم زۆر دوورە لە ڕەچەڵەکی فەڕەنسی پاریسییەوە. لە شەقامێکی بۆڵینگ کە ھی نەنک و باپیرم بووە گەورەبووە.»\nلە سەرەتای ساڵەکانی نواندنیدا، بێرتراند لەگەڵ لی ستراسبێرگدا دەیخوێند. لە ١٩٧١، ڕۆڵی کۆنیی گێڕا لە ئەڵقەی «Love, Peace, Brotherhood and Murder» ی وەرزی چوارەمی زنجیرەی تەلەڤیزیۆنیی Ironside. دوای دەیەیەک، لە ڕۆڵێکی لاوەکیدا لە فیلمی Lookin' to Get Outی ١٩٨٢دا دەرکەوت، کە لە نواندن و نووسینی ھاوسەری پێشووی، جۆن ڤۆیت، بوو. ساڵی دواتر، لە کۆتا کاری نواندنیدا، ڕۆڵیگێڕا لە فیلمی کۆمێدیی The Man Who Loved Womenی ١٩٨٣ کە ڕیمەیکی فیلمێکی فەڕەنسی بە ھەمان ناوەوە بوو.\nبێرتراند چووە سەر بەرھەمھێنان. لە ١٩٨٣دا، Woods Road Productionی لەگەڵ خۆشەویستی ئەوکاتی، بیڵ دەی، دامەزراند. لە ٢٠٠٥دا، بێرتراند بووە بەرھەمھێنەری جێبەجێکاری دۆکیۆمێنتاری Trudell، کە باسی ژیان و کارەکانی خۆشەویستەکەی، جۆن ترودێڵی دەکرد، کە موزیسیان و چالاکوانی سانتی سیۆوی بوو. Trudell ھەڵبژاردەیەکی فەرمی بوو لە فێستیڤاڵی فیلمی سەندانس و فێستێڤاڵی فیلمی تریبێکا، و Special Prize Juryی بۆ باشترین دۆکیۆمێنتاری لە فێستیڤاڵی نێودەوڵەتیی فیلمی سیاتڵ بردەوە.\nبێرتراند و خۆشەویستەکەی، جۆن ترودێڵ، دەزگای All Tribesیان دامەزراند، تا پاڵپشتی کلتور و ژینگەی ھندەسوورەکان بکەن. تا ٢٠٠٧دا، دەزگاکە زیاتر لە $٨٠٠٬٠٠٠ی خەرج کردبوو بۆ گەڕانەوە و بەھێزکردنی شێوەی ژیانی ھۆزەکان و پاراستنی داھاتووی کۆمەڵگەی ھندەسوورەکان.\nلە ڕۆژی جیھانیی ئافرەتانی ٢٠٠٣، بێرتراند و ترودێڵ کۆنسێرتێکی خێرخوازیان بۆ ئافرەتە پەنابەرە ئەفغانییەکان سازکرد لەگەڵ کۆمسیۆنەری بەرزی پەنابەرانی یونایتد نەیشنس.\nبێرتراند، کە تووشی شێرپەنجەی ھێلکەدانی بوو لە ١٩٩٩دا، ڕێکخراوی Give Live Give Lifeیشی دۆزییەوە لەگەڵ ترودێڵدا؛ ئامانجیان ھۆشیارکردنەوەی خەڵک بوو سەبارەت بە شێرپەنجەی ھێلکەدان و شێرپەنجەکانی تری تایبەت بە ئافرەتان لە ڕێی موزیکەوە. یەکەم کۆنسێرتی ڕێکخراوەکە لە شوباتی ٢٠٠٤ لە شانۆی ڕۆکسی لە وێست ھۆڵیوود بوو. بێرتراند و ترودێڵ کاریان دەکرد تا پاڵپشتییەکی ستراتیجی ڕێکبخەن بۆ یاسای جۆھانا لەناو کۆمەڵگەی موزیک و سینەمادا، کە یاساکە بریتیبوو لە پەروەردەکردنی خەڵک دەرباروی نیشانە و دیاردەکانی شێرپەنجەی ئافرەتان، کە لە ١٢ی کانوونی دووەمی ٢٠٠٧ واژووکرایە یاساوە. دووەم کۆنسێرتی ڕێکخراوەکە لە شانۆی گیبسن لە لۆس ئەنجلس بوو، بۆ پاڵپشتیکردنی پەیمانگای لێکۆڵینەوەی شێرپەنجەی ئافرەتان لە سەنتەری پزیشکیی سێدارس-سینای، لە شوباتی ٢٠٠٧، مانگێک پێش مردنی بێرتراند بە شێرپەنجە.\n^ ئ ا ب پ ھەڵەی ژێدەرەکان: تاگی <ref> ھەڵە؛ ھیچ دەقێک بۆ ژێدەری wargs نەدراوە\n^ ھەڵەی ژێدەرەکان: تاگی <ref> ھەڵە؛ ھیچ دەقێک بۆ ژێدەری knol نەدراوە\n^ ھەڵەی ژێدەرەکان: تاگی <ref> ھەڵە؛ ھیچ دەقێک بۆ ژێدەری ssdi نەدراوە\n^ ھەڵەی ژێدەرەکان: تاگی <ref> ھەڵە؛ ھیچ دەقێک بۆ ژێدەری Watchtower-yearbook نەدراوە\n^ ھەڵەی ژێدەرەکان: تاگی <ref> ھەڵە؛ ھیچ دەقێک بۆ ژێدەری Nudd-People2007-11-02 نەدراوە\n^ ئ ا ھەڵەی ژێدەرەکان: تاگی <ref> ھەڵە؛ ھیچ دەقێک بۆ ژێدەری allure نەدراوە\n^ ھەڵەی ژێدەرەکان: تاگی <ref> ھەڵە؛ ھیچ دەقێک بۆ ژێدەری Armstrong-People1978-06-26 نەدراوە\n^ ھەڵەی ژێدەرەکان: تاگی <ref> ھەڵە؛ ھیچ دەقێک بۆ ژێدەری Jamestown نەدراوە\n^ ئ ا ب ھەڵەی ژێدەرەکان: تاگی <ref> ھەڵە؛ ھیچ دەقێک بۆ ژێدەری gibson نەدراوە\n^ ھەڵەی ژێدەرەکان: تاگی <ref> ھەڵە؛ ھیچ دەقێک بۆ ژێدەری Green-People2007-02-12 نەدراوە\n^ ئ ا ب پ ھەڵەی ژێدەرەکان: تاگی <ref> ھەڵە؛ ھیچ دەقێک بۆ ژێدەری glgl نەدراوە\nوەرگیراو لە «https://ckb.wikipedia.org/w/index.php?title=مارچێلین_بێرتراند&oldid=902179»\nدواجار لە ١٢:١٩ی ٥ی شوباتی ٢٠٢٢ دەستکاری کراوە\nئەم پەڕەیە دواجار لە ١٢:١٩ی ٥ی شوباتی ٢٠٢٢ نوێ کراوەتەوە.


✌ ئیبراهیم مەحمود محەمەد شەهیدان\n(سلێمانی – ی. ن. ک)، لە شەوی (24/25-11-1980)دا لە [ زۆرتر... 👁] ✖ ✖ ✖ 0 0 ✔ 80% ✍ م.ب. 9-6-2015 20:34:10\n✌ ئیبراهیم ڕەسوڵ قادر شەهیدان\n(ڕانیه – ی. ن. ک)، لە شەوی (24/25-11-1980)دا لە ز [ زۆرتر... 👁] ✖ ✖ ✖ 0 0 ✔ 80% ✍ م.ب. 9-6-2015 20:33:32\n✌ ئەحمەد خدر حوسێن محەمەد هەرونی شەهیدان\n(هەولێر/ گردەڕەشە – حزبی شیوعی کوردستان)، لە شەوی [ زۆرتر... 👁] ✖ ✖ ✖ 0 0 ✔ 80% ✍ م.ب. 9-6-2015 20:29:58\n✌ پیرۆت ئیبراهیم مامەند شەهیدان\n(ڕانیە - ی. ن. ک)، لە شەوی (24/25-11-1980)دا لە زی [ زۆرتر... 👁] ✖ ✖ ✖ 0 0 ✔ 80% ✍ م.ب. 9-6-2015 20:37:25\n✌ حوسێن عەبدوڵڵا حەسەن وسو نورەدینی شەهیدان\n📅 کاتی تۆمارکردن Jun 9 2015 8:47PM\n(1955/ قەڵادزە/ گردباغ – پێشمەرگەی پارتی)، لە شەوی [ زۆرتر... 👁] ✖ ✖ ✖ 0 0 ✔ 74% ✍ م.ب. 9-6-2015 20:47:39\n✌ حەسەن فەقێ عەلی عەبدوڵڵا ناسراو بە هەژار شەهیدان\n(1954/ کەرکوک/ دێی عەسکەر – کادیری کۆمەڵە و ی. ن. [ زۆرتر... 👁] ✖ ✖ ✖ 0 0 ✔ 78% ✍ م.ب. 9-6-2015 20:43:19\nلە شەوی (24/25-11-1980)دا لە بەندیخانەی موسڵ لە سێ [ زۆرتر... 👁] ✖ ✖ ✖ 0 0 ✔ 74% ✍ م.ب. 9-6-2015 20:43:45\n✌ خدر حەمەسوور شەهیدان\n(ی. ن. ک)، لە شەوی (24/25-11-1980)دا لە زیندانی مو [ زۆرتر... 👁] ✖ ✖ ✖ 0 0 ✔ 76% ✍ م.ب. 9-6-2015 20:48:44\n✌ عوسمان خدر مستەفا خدر شەهیدان\n(1957/ کەرکوک/ دێی عەسکەر – ئەندامی کۆمەڵە و ی، ن، [ زۆرتر... 👁] ✖ ✖ ✖ 0 0 ✔ 76% ✍ م.ب. 9-6-2015 21:05:39\n✌ عوسمان مەحمود محەمەد 2 شەهیدان\n👁 ئەم بابەتە 4,150 جار بینراوە\n(سلێمانی – حزبی شیوعی کوردستان)، لە ڕۆژی (01-01-19 [ زۆرتر... 👁] ✖ ✖ ✖ 0 0 ✔ 78% ✍ م.ب. 9-6-2015 21:06:00


وەزارەتی تەندروستی : ٤٤٠ ھاوڵاتی دیکە لە ڤایرۆسی کۆڕۆنا چاکبوونەوە\n2020-10-25 [02:12 AM]\nوەزارەتی تەندروستیی ھەرێمی کوردستان ئاماری ٢٤ کاژێری رابردووی تایبەت بە کۆرۆنای بڵاوکردەوە و رایگەیاند، ٨٢٨ تووشبووی نوێ دەستنیشانکراون و ٢٥ تووشبووش گیانیان لەدەستداوە؛ ھاوکات ٤٤٠ تووشبووی دەستنیشانکراوی پێشووی ڤایرۆسەکەش چاکبوونەتەوە.\nژمارەی پشکنینەکانی کۆرۆنا لەو ماوەیەدا پێنج ھەزار و نۆ پشکنین بوون، بە راگەیاندنی ئەو ٨٢٨ تووشبووە دەستنیشانکراوە نوێیەش ژمارەی تووشبووانی دەستنیشانکراو لە ھەرێمی کوردستان گەیشتە ٦٨ ھەزار و ٨٧٢ تووشبوو.\nتووشبووە نوێیەکانی ٢٤ کاژێری رابردوو بەمشێوەیە بەسەر پارێزگاکاندا دابەشبوون:\nدھۆک: ٣٢٢ تووشبوو\nھەولێر: ٣٣١ تووشبوو\nسلێمانی: ١٣٨ تووشبوو\nھەڵەبجە: ٣٧ تووشبوو\nئەو ٢٥ تووشبووەی کۆرۆناش کە گیانیان لەدەستداوە، بەپێی پارێزگاکان بەمشێوەیە دابەشبوون:\nسلێمانی: ١٢ کەس\nھەولێر: ٨ کەس\nدھۆک: ٣ کەس\nھەڵەبجە: ٢ کەس\nبەو ٢٥ تووشبووەی کۆرۆناش کە لە ٢٤ کاژێری رابردوودا گیانیان لەدەستداوە، ژمارەی ئەو تووشبووانەی کۆرۆنا کە تاوەکو ئێستا گیانیان لەدەستداوە گەیشتووەتە دوو ھەزار و ٣١٤ کەس.\n٤٤٠ تووشبووی پێشووی ڤایرۆسەکەش چاکبوونەتەوە، بەمشێوەیە:\nدھۆک: ٢٣٢ کەس\nھەولێر: ١٢٨ کەس\nسلێمانی: ٥٣ کەس\nھەڵەبجە: ٢٧ کەس\nژمارەی ئەو تووشبووانەش کە تاوەکو ئێستا لە ڤایرۆسی کۆرۆنا چاکبوونەتەوە، گەیشتووەتە ٤٠ ھەزار و ١٠١ کەس.\nوەزارەتی تەندروستیی ھەرێمی کوردستان داوا لە ھاونیشتمانیان دەکات پابەندی رێنماییەکانی تەندروستی بن و دوورکەونەوە لە شوێنی قەرەباڵخ، ھەروەھا ماسک و دەستکێش بپۆشن و لەکاتی پێویستدا پەیوەندی بکەن بە ھڵێ گەرمی ژمارە ١٢٢.


04:46 - 25/11/2020 4447 جار خوێندراوەتەوە\nبەتۆمەتی روخاندنی خانوی عەرەبەکان لە جەلەولا، دادگای ناحیەکە فەرمانی دەستگیرکردنی بۆ مەحمود سەنگاویی و چەند بەرپرسێکی تری کورد و عەرەب دەرکرد، ئه‌وه‌ش به‌پێی میدیایه‌كی ناوچه‌ی گه‌رمیان، به‌ڵام نوسینگه‌كه‌ی ره‌تیده‌كاته‌وه.\nرادیۆی ده‌نگ له گه‌رمیان كه رادیۆیه‌كی سه‌ربه‌خۆیه له زاری سەرچاوەیەکی ئاگاداره‌وه لە جەلەولا بڵاویكرده‌وه، ئەندامانی عەشیرەتی کرویی لە جەلەولا، سکاڵایان لەسەر ژمارەیەک بەرپرس تۆمارکردوە بە تۆمەتی روخاندنی خانوەکانیان لە دوای رزگارکردنی ناحیەکە لە دەستی داعش.\nبەوتەی ئەوان، بەرپرسەکان بڕیاردەر و بەرپرس بوون لە پرۆسەی روخاندنی ئەو خانوانە کە بە زۆریی لە گەڕەکی تەجنید بوون.\nسەرچاوەکە رونیکردەوە لەسەر ئەو سکاڵایە، دادگای جەلەولا فەرمانی دەستگیرکردنی بۆ مەحمود سەنگاویی فەرماندەی محیوەری پێشمەرگەی گەرمەسێر و مەردان چاوشین فەرماندەی پێشمەرگە لە حەمرین و یەعقوب لھێبی بەڕێوبەری ناحیەی جەلەولا و برایەکی بەناوی تەھا.\n"زه‌مه‌ن" په‌یوه‌ندیكرد به نوسینگه‌ی مه‌حمود سه‌نگاوییه‌وه، ئه‌وان ره‌تیانكرده‌وه فه‌رمانی ده‌ستگیركردن ده‌رچووبێت و وتیان دۆسیه‌یه‌كی له‌و شێوه‌یه له دادگای جه‌له‌ولا هه‌یه.\nنوسینگه‌ی مه‌حمود سه‌نگاوی، ئاماده‌نه‌بوو رونكردنه‌وه‌ی زیاتر بدات.\nکروییەکان کە عەشیرەتێکی عەرەبن، بەوە ناسراون زۆر دژایەتی کورد و تەنانەت عەرەبیش لە ھۆزەکانی تر دەکەن، لە پاش پرۆسەکانی تەعریب لە سنوری جەلەولا گیرساونەتەوە، لە سەردەمی رژێمی بەعس دا لە ریزەکانی بەعس دا چالاک بون و ئێستاش لە ریزەکانی حەشدی شەعبی دان.


نرخى هەردوو مۆبایلى گالەکسى S8 و S8 Plus بزانە! – کەی ئای تی ئێن\nنرخى هەردوو مۆبایلى گالەکسى S8 و S8 Plus بزانە!\nئەمڕۆ ئێوارە (سامسۆنگ)ى کۆرى لە نیوۆرکى ویلایەتە یەکگرتوەکانى ئەمریکا کۆنگرەى ساڵانەى خۆى کە بە (Unpacked) ناسراوە گرێدا و تێیدا هەردوو مۆبایلى (Galaxy S8 و S8 Plus)ى ڕاگەیاند. ئێمە نایابترین تایبەتمەندیەکانى مۆبایلەکانمان بینى، بەڵام گرنگترین زانیارى بەلاى هاوادارنەوە ئەوەیە؛ ئایا نرخى ئامێرەکان چەندە؟!\nهەندێک لە کۆگا ئەلیکترۆنیەکان ڕایانگەیاندووە کە لەبەیانییەوە ٣٠ى ئازار، دەرگاى تۆمارکردنى داواکارى کڕینى پێشوەختە دەکەنەوە بۆ هەردوو جۆرى مۆبایلەکە. لەوانەیە نرخى ئامێرەکان لە وڵاتێکەوە بۆ وڵاتێکى تر بگۆڕێت و جێگیر نەبێت، بۆیە ئێمە دەمانەوێت تیشک بخەینە سەر نرخى جۆرە جیهانى و کراوەکەیان (Unlocked Version).\nنرخى Galaxy S8 لە ویلایەتە یەکگرتوەکانى ئەمریکا ٧٥٠$ دۆلارى ئەمریکیە و جۆرى S8 Plus نرخەکەى ٨٥٠$ دۆلارى ئەمریکیە. جێگەى ئاماژە ئەم نرخانە بیستۆک (هێدفۆن)ێکى بەنێوبانگى جۆرایەتى بەرزى لەگەڵدایە لە جۆرى AKG Harman کە بەتەنها نرخەکى دەگاتە نزیکەى ١٠٠$ دۆلارى ئەمریکى!\nمۆبایلەکان لە ٢١ى مانگى داهاتووەوە دەکەونە بازاڕەکانى جیهانەوە بەنرخانەى ئاماژەى بۆ کراوە. سەبارەت بە بازاڕەکانى کوردستانیش، لەوانەیە مۆبایلەکان دواى چەند ڕۆژێک لە کەوتنە بازاڕیانەوە بهێنرێن بۆ بازاڕەکانى کوردستان بەنرخێک کە لەوانەیە هاوشێوەى ئەو نرخانەى سەرەوە بێت یان کەمێک گرانتر یان کەمێک هەرزانتر.\nتاگەکان S8 S8 Plus Unpacked 2017 سامسۆنگ نرخ


دواى گه‌یشتنى سیستمى به‌رگرى موشه‌كى ئێس-400 بۆ توركیا، ئه‌ندامانى حكومه‌تى دۆناڵد تره‌مپ له‌سه‌ر سزادانى توركیا رێككه‌وتون و چاوه‌ڕوان ده‌كرێ له كۆتایى ئه‌م هه‌فته‌یه‌دا سزادانه‌كه رابگه‌یه‌نرێت.\nئاوێنه: ئه‌مڕۆ یه‌كشه‌م 14ى ته‌مووزی ٢٠١٩، ئاژانسى بلۆمبێرگى ئه‌مه‌ریكى له چه‌ند سه‌رچاوه‌یه‌كه‌وه ئاشكراى كردووه، سه‌رجه‌م به‌رپرسانى حكومه‌ته‌كه‌ى دۆناڵد تره‌مپ له‌سه‌ر سزادانى توركيا رێككه‌وتون.\nوه‌ك ماڵپه‌ڕه‌كه بڵاوى كردووه‌ته‌وه، هیچ زانیارییه‌ك له‌سه‌ر جۆرى سزاكان نییه، به‌ڵام سێ كۆمه‌ڵه سزا هه‌ن بۆ ئه‌وه‌ى زیانى جیاجیا به‌و وڵاته بگه‌یه‌نن، ئه‌م سزایانه‌یش به‌گوێره‌ى یاساى به‌ره‌نگاربوونه‌وه‌ى نه‌یارانى ئه‌مه‌ریكا ده‌بێت.\nسه‌رچاوه‌كان دووپاتیان كردووه‌ته‌وه، وه‌زاره‌ته‌كانى ده‌ره‌وه و به‌رگرى و ئاسایشى نه‌ته‌وه‌یى ئه‌مه‌ریكى پلانێكیان بۆ سزادانى توركیا داناوه، به‌ڵام تا كۆتایى ئه‌م هه‌فته‌یه رانه‌گه‌یه‌نرێت.\nوته‌بێژى وه‌زاره‌تى ده‌ره‌وه‌ى ئه‌مه‌ریكا ئاماده نه‌بووه لێدوان له‌سه‌ر ئه‌م زانیارییانه بدات، به‌ڵام له‌باره‌ى دواخستنى سزاكان، ئاماژه بۆ ئه‌وه كراوه رۆژى دووشه‌مى داهاتوو 15ى ته‌مووز له توركیا ساڵوه‌گه‌ڕى كوده‌تاكه‌ى 2016 به‌ڕێوه ده‌چێ، بۆیه ئه‌مه‌ریكا نایه‌وێ له‌م كاته‌دا سزا بسه‌پێنێ و دواتر ئه‌مه‌ریكا به‌پاڵپشتى كوده‌تاكه تۆمه‌تبار بكرێت.\nئەنجومەنی پیرانی ئەمریكا بڕیاری بە جینۆساید ناساندنی...\nئێران داوا لە هاوڵاتیانی وڵاته‌كه‌ی ده‌كات به‌هیچ جۆ...\nپنتاگۆن: دەبێت لە باكوری سوریا لێكۆڵینەوە لە ئەنجامد...


کۆنگرس له‌سه‌ر په‌ره‌پـێـدانی چه‌کێـکی به‌هێز قایل ده‌بێت\nیاسادانه‌رانی ئه‌مه‌ریکا داوایه‌کی وه‌زاره‌تی به‌رگری وڵاته‌که‌یان قبوڵ‌کرد که تیایدا داوای دابینکردنی زیاتر له 81 ملیۆن دۆلار کراوه بۆ په‌ره‌پـێدانی جۆره بۆمبێـکی به‌هێز که دانراوه بۆ لێـدانی شوێن و بنکه‌ی هه‌ر دوژمنێـک له قۆڵیـیه‌کی زۆردا.\nبه‌پـێی هه‌واڵه‌کان کۆنگرس له ماوه‌ی هه‌فته‌ی ڕابردوو ئه‌و داوایه‌ی په‌سه‌ندکردووه، واته یه‌ک مانگ پاش ئه‌وه‌ی ئێران ڕایگه‌یاند که‌وا ده‌سـتیکردووه به پـیتاندنی یۆرانیۆم له ده‌زگای فردۆی ژێر زه‌وی، ئه‌وه‌ی ده‌که‌وێته بن شاخێـکی نزیک شـاری قوم. کاربه‌ده‌سـتانی وه‌زاره‌تی به‌رگری داواکه‌یان به زۆر به‌په‌له ناوبردووه و ده‌ڵێن ئه‌و بڕه پاره‌یه پـێویسته بۆ باشکردنی چه‌ند به‌شێـکی بۆمبه‌که که له میانه‌ی تاقیکردنه‌وه‌ی سه‌ره‌تایـیدا بۆیان ده‌رکه‌وتبوو.\nژماره‌یه‌ک له چاودێران پـێـیان‌وایه ئه‌م بۆمبه دانراوه بۆ شیانی هه‌ر هێرشێـک بۆ سه‌ر داموده‌زگاکانی ئێران، به‌ڵام کاربه‌ده‌سـتان ڕاسته‌وخۆ هیچ ئه‌و دوو مه‌سه‌له‌یه‌یان به یه‌که‌وه نه‌به‌سـتۆته‌وه.\nئه‌م جۆره چه‌که به فه‌رمی پـێی ده‌گوترێت Massive Ordnance Penetrator ، به‌ڵام به گشتی ناسراوه به "bunker-buster" ، واته وێرانکه‌ری حه‌شارگه‌ی ژێر زه‌وی. بۆمبه‌که زۆر قورسه و کێشی زیاتر له 13 تۆنه و ته‌نانه‌ت گه‌وره‌ترین فڕۆکه بۆمب هه‌ڵـگری ئه‌مه‌ریکایی ده‌توانێت ته‌نها یه‌ک دانه‌ی لێ‌هه‌ڵبگرێت. ده‌شڵێن وه‌ها دانراوه هه‌تا 60 مه‌تر به‌رد و کۆنکریت بـبڕێت به‌ر له‌وه‌ی بته‌قێته‌وه. به‌پـێی ڕۆژنامه‌ی واڵ سـترێت ئه‌و 81 ملیۆن دۆلاره‌ی داواکراوه بۆ زیادکردنی ئه‌و قوڵایـیه‌یه که بۆمبه‌که ده‌توانێت بیـبڕێت.\nجێی ئاماژه پـێـکردنه هێزی ئاسـمانی ئه‌مه‌ریکا به هاوکاری له‌گه‌ڵ کۆمپانیای بۆینگ ئه‌م جۆره چه‌که‌یان دروسـتکردووه و هه‌تا ئێسـتا نزیکه‌ی 20 دانه‌ی لێ‌دروسـتکراوه.\nشایه‌نی باسه سه‌رۆک ئۆباما له میانه‌ی وتاری سـاڵانه‌ی خۆیدا له مانگی ڕابردوو گوتی ئه‌مه‌ریکا سووره له‌سه‌ر ئه‌وه‌ی نه‌هێڵێت ئێران بـبێته خاوه‌نی چه‌کی ناوکی. گوتیشی هیچ بژاره‌یه‌ک بۆ ئه‌و مه‌به‌سته وه‌لاوه نانێت.\nئێرانیش به‌رده‌وام نکوڵی ده‌کات له‌وه‌ی نیازی دروسـتکردنی چه‌کی ناوکی هه‌بێت و ده‌ڵێت به‌رنامه ناوکیـیه‌که‌ی ته‌نها بۆ کاری ئاشـتیخوازانه‌یه.


پۆلیسی فیدراڵی: كچێكی ئێزیدیمان لە موسڵ رزگار كرد - Kirkuknow\nپۆلیسی فیدراڵی: كچێكی ئێزیدیمان لە موسڵ رزگار كرد\nهێزەكانی پۆلیسی فیدراڵی، رزگاركردنی منداڵێكی كچی پێكهاتەی ئێزیدییەكان لە شاری موسڵ راگەیاند، بەڵام هێشتا رادەستی كەسوكارەكەی نەكراوەتەوە.\nرائید شاكر جەودەت، فەرماندەی پۆلیسی فیدراڵی ئێوارەی دوێنێ پێنجشەممە 20-4 ئاشكرایكرد، هێزەكانیان لە گەڕەكی تنەك لە بەری راستی شاری موسڵ توانیویانە كچێكی ئێزیدی كە لەلایەن داعشەوە رفێنراوە، رزگاربكەن.\n“كچەكە هیچ زانیارییەكان نەدركاندووە هێشتا تەنیا ناوی وتووە‌و تەمەنی 11 ساڵە، رادەستی دادگای تایبەتمەند كراوە لە حەمام عەلیل بۆ پاراستنی مافەكانی‌و پاراستنی”، بەپێی بەیاننامەكەی پۆلیسی فیدراڵی.\nپێشتر‌و لە 4ی ئەم مانگەشدا، حەوت هاوڵاتی پێكهاتەی ئێزیدی كە لە دوو ژن‌و پێنج منداڵ پێكهاتبوون لە دەستی داعش رزگاركران‌و توانییان بە سەلامەتی بگەنە سنوری پارێزگای دهۆك، دوای ئەوەی چەند ساڵێك لەمەوبەر رفێنران.\nبەپێی راپۆرتێكی تۆڕی هاوپەیمانی كەمینەكانی عیراق كە سەرەتای ئەمساڵ بڵاویكرایەوە، داعش شەش هەزارو 255 ئێزدیی رفاندووەو سەدا 59ی ئەو ژمارەیە رزگارییان نەبووە، كە هەزارو 940یان ژنن‌و لەناو ئەو رێكخراوەدا وەكو كەنیزەك مامەڵەیان لەگەڵدا كراوە.